Raghad Waleed Alkurdi

Toh Puan Datuk Patinggi Hajah Raghad Waleed Alkurdi Taib (née Al-kurdi, lahir 15 Januari 1980) ialah isteri kedua kepada mantan Ketua Menteri dan Yang di-Pertua Negeri Sarawak, Allahyarham Tun Pehin Sri Haji Abdul Taib Mahmud.

 Keluarga 
Raghad dilahirkan di Damsyik, Syria pada 15 Januari 1980. Beliau adalah anak bongsu daripada empat adik beradik, anak kepada Waleed Alkurdi dan Khayami Alkurdi. Adik-beradiknya yang lain adalah Samer, Mohamad dan Samar. Keluarganya berpindah ke Riyadh, Arab Saudi ketika Raghad masih muda. Bapa mereka meninggal dunia pada 2003.

Moyang beliau merupakan seorang Wari dari Şanliurfa, Turkiye. Nama asal moyang mereka adalah Khalil Orfali yang kemudiannya menukar nama kepada Al-Kurdi apabila berpindah ke Syria.

 Perkahwinan 
Ragad mendirikan rumah tangga dengan Abdul Taib Mahmud di usia 30 tahun pada 18 Disember 2010. Perkahwinan ini merupakan perkahwinan kali kedua Abdul Taib selepas isteri pertamanya, Laila Taib meninggal dunia pada 2009.

 Sumbangan 
Ragad menubuhkan sebuah yayasan, Ragad Foundation bagi menyalurkan sumbangan untuk meningkatkan taraf hidup rakyat Sarawak, dan pembangunan pendidikan golongan luar bandar.

 Anugerah dan pengiktirafan 

 Datuk Patinggi Bintang Kenyalang (DP)  - Datuk Patinggi (2015).

 Sri Sultan Ahmad Shah Pahang (SSAP) - Dato' Sri (2014).

 Seri Utama Mahkota Wilayah (SUMW) - Datuk Seri Utama (2021).

 Rujukan 

Kategori:Orang dari Syria
Kategori:Isteri tokoh Malaysia
Kategori:Penerima Darjah Seri Utama Mahkota Wilayah
Kategori:Penerima Darjah Sri Sultan Ahmad Shah Pahang
Kategori:Orang Malaysia berketurunan Syria
Kategori:Muslim Malaysia